O Rutan Model 76 Voyager estió  un avión experimental disenyau por Burt Rutan y fabricau por a Rutan Aircraft Factory, estió o primer avión en volar arredol d'o mundo sin aturar-se ni repostar. Estió pilotau por Dick Rutan y Jeana Yeager. O vuelo desapegó d'a pista d'aterrizache de 4.600 m d'a Base d'a Fuerza Aeria Edwards en o desierto de Mojave o 14 d'aviento de 1986 y remató 9 días, 3 menutos y 44 segundos mas tardi o 23 d'aviento, establindo un récord de resistencia de vuelo. L'aeronau voló enta l'ueste 42.432 km (a distancia acreditada por a FAI ye 40.212 km) a una altitut promeyo de 3.350 m.